CELEX: 32017R0882
Language: hr
Date: 2017-05-23 00:00:00
Title: Provedbena uredba Komisije (EU) 2017/882 оd 23. svibnja 2017. o odstupanjima od pravila o podrijetlu iz Protokola 1. uz Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, koja se primjenjuju u okviru kvote za određene proizvode iz Namibije

24.5.2017   
            
            
               HR
            
            
               Službeni list Europske unije
            
            
               L 135/15
            
         PROVEDBENA UREDBA KOMISIJE (EU) 2017/882
   оd 23. svibnja 2017.
   o odstupanjima od pravila o podrijetlu iz Protokola 1. uz Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane, koja se primjenjuju u okviru kvote za određene proizvode iz Namibije
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 58. stavak 1.,
   budući da:
   
               (1)
            
            
               Odlukom (EU) 2016/1623 (2) Vijeće je, u ime Unije, odobrilo potpisivanje Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane (3) („Sporazum”). Države SADC SGP-a su Bocvana, Lesoto, Mozambik, Namibija, Svazi i Južna Afrika. U skladu s Odlukom (EU) 2016/1623 Sporazum se privremeno primjenjuje do završetka postupaka za njegovo sklapanje. Sporazum se privremeno primjenjuje od 10. listopada 2016.
            
         
               (2)
            
            
               Protokol 1. uz Sporazum odnosi se na definiciju pojma „proizvoda s podrijetlom” i na načine administrativne suradnje. Za određeni proizvod, i to za pripremljenu ili konzerviranu tunu dugokrilca (albakor) (Thunnus alalunga) iz tarifnog broja HS 1604, proizvedenu od tune dugokrilca (albakor) bez podrijetla iz tarifnih brojeva HS 0302 ili 0303, člankom 43. tog Protokola omogućuje se automatsko odstupanje od pravila o podrijetlu utvrđenih u tom Protokolu u okviru godišnje kvote odobrene Namibiji. Stoga je potrebno utvrditi uvjete primjene tih odstupanja za uvoz iz Namibije.
            
         
               (3)
            
            
               Kvotom utvrđenom u članku 43. stavku 10. Protokola 1. uz Sporazum trebala bi upravljati Komisija prema kronološkom redoslijedu datuma prihvaćanja carinskih deklaracija za puštanje u slobodni promet u skladu s Provedbenom uredbom Komisije (EU) 2015/2447 (4).
            
         
               (4)
            
            
               Da bi se steklo pravo na korištenje carinskih koncesija carinskim je tijelima potrebno dostaviti odgovarajući dokaz o podrijetlu.
            
         
               (5)
            
            
               Kako bi se osigurala nesmetana primjena sustava kvota utvrđenog Protokolom, ova bi se Uredba trebala primjenjivati od istog datuma od kojeg se Sporazum privremeno primjenjuje.
            
         
               (6)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Odstupanja u korist Namibije od pravila o podrijetlu utvrđenih u članku 43. stavku 10. Protokola 1. uz Sporazum o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane („Sporazum”), primjenjuju se u okviru kvote utvrđene u Prilogu ovoj Uredbi.
   Članak 2.
   Za korištenje odstupanja iz članka 1. uz proizvode navedene u Prilogu potrebno je priložiti dokaz o podrijetlu kako je utvrđeno u Prilogu III. Protokolu 1. uz Sporazum.
   Na temelju ove Uredbe u polje 7 potvrde o prometu robe EUR.1, koju izdaju nadležna tijela Namibije unosi se sljedeće: „Derogation — Regulation (EU) 2017/882”.
   Članak 3.
   Kvotom utvrđenom u Prilogu upravlja se u skladu s člancima 49. do 54. Provedbene uredbe (EU) 2015/2447.
   Članak 4.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 10. listopada 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 269, 10.10.2013., str. 1.
   
   
      (2)  Odluka Vijeća (EU) 2016/1623 od 1. lipnja 2016. o potpisivanju, u ime Europske unije, i privremenoj primjeni Sporazuma o gospodarskom partnerstvu između Europske unije i njezinih država članica, s jedne strane, i država SADC SGP-a, s druge strane (SL L 250, 16.9.2016., str. 1.).
   
      (3)  SL L 250, 16.9.2016., str. 3.
   
   
      (4)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.).
   
      PRILOG
      Neovisno o pravilima o tumačenju kombinirane nomenklature smatra se da tekstovi opisa proizvoda u petom stupcu ove tablice imaju samo indikativnu vrijednost. U kontekstu ovog Priloga povlašteni režim utvrđuje se oznakama KN koje se primjenjuju u trenutku donošenja ove Uredbe.
      
                  Redni broj
               
               
                  Oznaka KN
               
               
                  Pododjeljak TARIC
               
               
                  Opis proizvoda
               
               
                  Kvotno razdoblje
               
               
                  Kvota (u tonama neto mase ako nije navedeno drukčije)
               
            
                  09.1600
               
               
                  ex 1604 14 41 
                  ex 1604 14 46 
                  ex 1604 14 48 
                  ex 1604 20 70 
               
               
                  30 
                  92 , 97 
                  30 
                  92 , 97 
               
               
                  Pripremljena ili konzervirana tuna dugokrilac (albakor) (Thunnus alalunga) iz tarifnog broja HS 1604 , proizvedena od tune dugokrilca (albakor) bez podrijetla iz tarifnih brojeva HS 0302  ili 0303 
               
               
                  Od 10.10. do 31.12.2016.
               
               
                  178
               
            
                  Od 1.1. do 31.12.2017. i za svako sljedeće razdoblje od 1.1. do 31.12.
               
               
                  800